# name
Josep Pla al Golf Pèrsic i al Carib. El llarg viatge de la identitat occidental d’un escriptor

# metadata.dc.description[].value
Màster Oficial en Construcció i Representació d'Identitats Culturals (CRIC), Facultat de Filologia, Universitat de Barcelona, Any: 2013-2014, Director: Dr. Francesco Ardolino

# metadata.dc.description.abstract[].value
Aquest treball analitza el llibre de Josep Pla "Un llarg viatge entre Kuwait, al Golf Pèrsic, i Valparaíso, a Xile" (1959-1960), recollit al volum 18 de l’ "Obra completa", titulat "En mar". El primer interès del text estudiat rau en el fet que, en bona part, es tracta d’una obra d’ambientació oriental, temàtica molt escassa en Pla, que resulta, a més, una de les parts menys estudiades i conegudes de la seva obra.
 
Com passa amb gairebé una tercera part de l’Obra completa de Pla, l’origen d’ "Un llarg viatge" (1959-1960) són una sèrie de reportatges periodístics, inicialment publicats en castellà al setmanari "Destino". Amb una metodologia propera a l’anàlisi de variants, s’estudien i es classifiquen de forma sistemàtica les transformacions que Pla introdueix en els articles publicats els anys 1959-1960 —addicions, supressions i substitucions— fins a esdevenir capítols del volum de l’ "Obra completa", publicat el 1971. Com a resultat, això ofereix molta informació tant sobre el contingut com sobre la forma. Hom pot concloure que la reescriptura dels textos publicats a "Destino", almenys per al llibre estudiat, fou molt intensa i acurada. D’una banda, pel que fa als aspectes substantius vinculats amb la polèmica trajectòria de l’escriptor, cal admetre, com a mínim, que la seva posició respecte el règim franquista fou crítica durant la postguerra. Pel que fa als aspectes formals, es descriu com l’escriptor construïa el seu estil en aquest llibre cosa que sembla generalitzable a bona part de la seva Obra completa. El treball també enmarca aquest text en el conjunt de l'obra de Josep Pla. A més, seguint una intuïció de Joan Fuster, es pot concloure que quan Pla escriu en castellà recorre a una llengua instrumental; en canvi, quan escriu en català pretén fer literatura.

# metadata.dc.source[].value
Màster Oficial - Construcció i Representació d'Identitats Culturals (CRIC)

# metadata.dc.title[].value
Josep Pla al Golf Pèrsic i al Carib. El llarg viatge de la identitat occidental d’un escriptor